ai4bharat/Pralekha huggingface dataset:
قانون اور انصاف کی وزارت
اخباری بیان
آرٹیکل 217 کی شق  اور بھارتی آئین کے آرٹیکل 224 کی شق  کے ذریعے عطا کردہ اختیارات کا استعمال کرتے ہوئے، بھارت کے چیف جسٹس سے صلاح و مشورہ کےبعد، ججوں/ ہائی کورٹ کے ایڈیشنل ججوں کی تقرری کرنے پر خوشی ہوئی ہیں۔ عدالتیں درج ذیل ہیں:-
|
|
نمبر شمار
|
|
نام
|
|
تقرری کی تفصیلات
|
|
1.
|
|
ادوسوملی وینکٹا رویندر بابو، جے او
|
|
آندھرا پردیش ہائی کورٹ کے جج کی حیثیت سے
|
|
2.
|
|
ڈاکٹر وکلاگڈا رادھا کرشنا کروپا ساگر، جے او
|
|
3.
|
|
بنڈارو ایس امسندر، جے او
|
|
4.
|
|
سری نواس ووٹوکورو، جے او
|
|
5.
|
|
بوپنا وراہا لکشمی نرسمہا چکرورتی، جے او
|
|
آندھرا پردیش ہائی کورٹ کے ایڈیشنل ججوں کی حیثیت سے،
|
|
6.
|
|
تلاپراگڈا ملیکارجن راؤ، جے او
|
|
7.
|
|
ڈوپّلا وینکٹا رمنا، جے او
|
|
|
|
|
|
8.
|
|
سوربھ سریواستو، ایڈوکیٹ
|
|
الہ آباد ہائی کورٹ کے ایڈیشنل ججوں کی حیثیت سے ،
|
|
9.
|
|
اوم پرکاش شکلا، ایڈوکیٹ
|
||
||
||
|
ریلوے کی وزارت
قومی ریل میوزیم نے ایکتا ہفتہ منایا
31 اکتوبر سے 14 نومبر 2021 تک سردار ولبھ بھائی پٹیل اور بھارتی ریلوے پر نمائش کا اہتمام کیا
نئی دہلی:31اکتوبر،2021۔قومی ریل میوزیم  سردار ولبھ بھائی پٹیل اور انڈین ریلویز پر ایک نمائش لگا کر ایکتا ہفتہ کا جشن منا رہا ہے جو 31 اکتوبر کو صبح 10 بجے شروع ہوگا۔
سردار ولبھ بھائی پٹیل کو ہندوستان کو متحد کرنے کی ان کی شاندار کوششوں کے لیے یاد کیا جاتا ہے۔ اس ‘‘آئرن مین آف انڈیا’’  کی متاثر کن زندگی کا سفر ملک کو متحد کرنے والے ہندوستانی ریلوے کے لوہے کی پٹریوں کی مستقل یاد دہانی ہے۔ لہذا آزادی کا امرت مہوتسو کے ایک حصے کے طور پر یہ نمائش قومی ریل میوزیم  کی طرف سے ایک شاندار خراج عقیدت ہے۔ یہ نمائش 14نومبر 2021 تک جاری رہے گی۔
اس موقع کے لئے این آر ایم نے عوام کو مدعو کیا ہے کہ وہ ہمارے ملک کو متحد کرنے میں سردار ولبھ بھائی پٹیل اور بھارتی ریلوے کے مسلسل تعاون کا جشن منائیں۔
ش ح۔م ع۔ ع ن
U NO: 12382
(Visitor Counter : 134
وزارت اطلاعات ونشریات
ٹیلی مواصلات کے محکمے کے ذریعہ مفت انٹرنیٹ فراہم کئے جانے سے متعلق خبربے بنیاد
وزارت سیاحت نے 15اکتوبر تک ہوٹلوں کو بند کرنے سے متعلق کوئی ہدایت نہیں دی ہے
نئی دہلی،22 اپریل : پریس انفارمیشن بیورو کی فیکٹ چیک یونٹ نے آج ایک ٹوئٹ کے ذریعہ وضاحت کی ہے کہ محکمہ ٹیلی مواصلات 3مئی 2020 تک سبھی یوزرس کو مفت انٹرنیٹ فراہم نہیں کررہاہے۔ دراصل پھیلائی جارہی فرضی معلومات میں دعویٰ کیاگیا ہے کہ سبھی کو گھر سے کام کرنے کے لئے محکمہ ٹیلی مواصلات کے ذریعہ مفت میں انٹرنیٹ دیا جارہاہے اور دیے گئے لنک پر کلک کرکے اس کا فائدہ اٹھایا جاسکتاہے۔ پی آئی بی کی حقائق کی جانچ سے متعلق اکائی نے وضاحت کی ہے کہ یہ دعویٰ سراسر جھوٹ پر مبنی اور لنک فرضی ہے۔
https://twitter.com/PIBFactCheck/status/1252933594579824643?s=20
اس دوران امور داخلہ کی وزارت نے وضاحت کی ہے کہ میڈیا کی وہ خبریں جھوٹی ہیں، جن میں دعویٰ کیا گیا ہے کہ اگر ملازمین کا کووڈ-19 ٹیسٹ پازیٹو آتا ہے تو کمپنی کے ڈائرکٹروں اور مینجمنٹ کے خلاف تعزیری کارروائی کی جائے گی۔ اس کے بجائے اگر آج کی رضامندی اور لاپروائی سے جرم کا ارتکاب کیا جاتا ہے تو اپنی خطوط میں سزا کی تجویز ہے۔ اس سلسلے میں پی آئی بی فیکٹ چیک ٹوئٹ کا لنک دیکھا جاسکتا ہے۔
https://twitter.com/PIB_India/status/1252861361777897472?s=20
امور داخلہ کی وزارت کے ترجمان کا وضاحت نام کے ساتھ ٹوئٹ درج ذیل لنک پر دیکھا جاسکتا ہے۔
https://twitter.com/PIBHomeAffairs/status/1252897072526704640?s=20
ایک دیگر کاؤنٹر میں پی آئی بی فیکٹ چیک نے اپنی وضاحت کو دہرایا ہے کہ وزارت سیاحت نے کورونا وائرس پھیلنے کے سبب 15اکتوبر 2020 تک ہوٹلوں کو بند کرنے سے متعلق کوئی مکتوب جاری نہیں کیاہے۔
https://twitter.com/PIBFactCheck/status/1252888187363442689?s=20
پی آئی بی کی آسام علاقائی یونٹ نے وضاحت کی ہے کہ آئی سی ایم آر آسام کے اصل باشندوں کی قوت مدافعت سے متعلق کسی مطالع پر غور نہیں کررہا ہے۔ یہ ٹوئٹ ایک دیگر ٹوئٹ پر کی گئی حقائق کی جانچ کا ردعمل ہے، جس میں دعویٰ کیا گیا ہے کہ آسام کے اصلی باشندوں کی قوت مدافعت کے سبب کووڈ-19 کا انفیکشن نہیں ہوا اور اس نے آئی سی ایم آر کو ایسے لوگوں کے جنیٹکس  کا مطالعہ کرنے کے لئے ترغیب دی ہے۔
https://twitter.com/PIB_Guwahati/status/1252932862971707392?s=20
پس منظر:
سوشل میڈیاپر فرضی خبروں کی تشہیر کو روکنے اور سپریم کورٹ کے مشاہدے کے تحت پی آئی بی نے سوشل میڈیا پر وائرل ہونے والی افواہوں کا پردہ فاش کرنے کے لئے پوری طرح وقف ایک یونٹ قائم کی ہے۔ PIBFactcheck ٹوئٹر پر ایک توثیق شدہ ہینڈل ہے، جو سوشل میڈیا پلیٹ فارم پر ٹریڈنگ پیغامات کی نگرانی کرتاہے اور فرضی خبروں کو بے نقاب کرنے کے لئے اس کے مواد کا جامع تجزیہ کرتا ہے۔ اس کے علاوہ PIB-India ہینڈل اور پی آئی بی کے متعدد علاقائی دفاتر کے ہینڈل سے ٹوئٹر برادری کے مفاد میں ہیش ٹیگ #PIBFactcheck کے ساتھ کسی بھی آئٹم کے مستند اور سرکاری ورژن کو پوسٹ کیا جارہاہے۔
کوئی بھی فرد کسی بھی سوشل میڈیاپیغام جس میں ٹیکسٹ، آڈیو اور ویڈیو شامل ہیں، کے مستند ہونے کی توثیق اور تصدیق کےلئے PIBFactcheck کو بھیج سکتا ہے۔ ایسے پورٹل پر آن لائن
https://factcheck.pib.gov.in/
واٹس ایپ نمبر: +918799711259
یا ای میل: pibfactcheck[at]gmail[dot]com.
ارسال کیا جاسکتاہے۔ تفصیلات پی آئی بی کی ویب سائٹ
https://pib.gov.in
پر بھی دستیاب ہیں۔
وزارت دفاع
ہندوستانی فضائیہ اور ڈرون فیڈریشن آف انڈیا ، بھارت ڈرون شکتی 2023 کی مشترکہ میزبانی کریں گے
ڈرون ٹیکنالوجی نے کارکردگی کو بڑھاکر، خطرات کو کم کرکے اور صلاحیتوں میں اضافے کے ذریعہ شہری اور دفاعی شعبوں میں انقلاب پیدا کیا ہے۔ ہندوستان میں ڈرون کے استعمال میں بھی اضافہ دیکھا جارہا ہے جو کہ فوجی شعبے کے علاوہ شہری شعبے میں بھی ہے۔ہندوستانی فضائیہ انٹلی جنس سرویلانس اور فوجی کارروائیوں کے لئے بڑے پیمانے پر دور افتادہ پائلٹ والے طیاروں کا استعمال کررہی ہے۔ ہندوستان میں ابھرتے ہوئے ڈرون کے ڈیزائن اور اس کی تعمیر کی صلاحیتوں میں اس کا اعتماد مہربابا سوارم ڈرون مقابلے جیسی پہل پر مبنی ہے جس کے ذریعہ اس کی دیسی صلاحیتوں کو بروئے کار لانے کی کوشش کی جارہی ہے۔ اس کے علاوہ اس مقابلے کو دہرانے کا عمل بھی جاری ہے۔
بغیر انسانوں والے ان پلیٹ فارموں کا استعمال کرنے سے متعلق اپنے تجربات کو بروئے کار لاتے ہوئے ہندوستانی فضائیہ ’بھارت ڈرون شکتی 2023‘ کی مشترکہ طور پر میزبانی کے لئے ڈرون فیڈریشن آف انڈیا کے ساتھ اشتراک کررہی ہے۔ آئندہ 25 اور 26 ستمبر 2023 کو منعقدہونے والے اس پروگرام کی میزبانی ہندوستانی فضائیہ کے ہنڈن  ایئر بیس میں کی جائے گی، جہاں پر ہندوستانی ڈرون کی صنعت لائیو ایریل نمائش کا اہتمام کرے گی۔
’بھارت ڈرون شکتی 2023‘ کے دوران ہندوستانی ڈرون صنعت کی پوری طاقت پیش کی جائے گی، جس میں سروے ڈرون، زرعی ڈرون، آگ پر قابو پانے والے ڈرون، ٹیکٹیکل سرویلانس ڈرون، ہیوی لفٹ لاجسٹک ڈرون ، گولہ بارود لے جانے والے نظام، ڈرون کے جھنڈ اور ڈرون سے مقابلہ کرنے والے حل جیسی 50 سے زیادہ لائیو ایریل نمائشیں پیش کی جائیں گی۔ اس پروگرام میں 75 سے زیادہ ڈرون اسٹارٹ اپس اور کارپوریٹ شرکت کریں گے۔
اس پروگرام میں مرکزی حکومت ، ریاستی حکومت، سرکاری اور پرائیویٹ صنعتوں، مسلح افواج ، نیم فوجی دستوں کے نمائندوں اور دوست ممالک ، تعلیمی اداروں کے نمائندوں اور طلبا اور ڈرون میں دلچسپی رکھنے والوں سمیت تقریباً 5000 لوگوں کے شرکت کرنے کی امید ہے۔ سب سے اہم بات یہ کہ ’بھارت ڈرون شکتی 2023‘ ہندوستان کے 2023 تک ڈرون کا عالمی مرکز بننے کے عزم کو پورا کرنے میں مدد گار ثابت ہوگا۔
۔۔۔۔۔۔۔۔۔۔۔
ش ح۔ق ت۔ن ا۔
U-9240
(Visitor Counter : 56
بھارت کا مسابقتی کمیشن
بھارت کے مسابقتی کمیشن نے فوڈ کارپوریشن آف انڈیا کے ذریعہ نکالے گئے ٹینڈر میں بڈ رِگّنگ اور اجارہ داری کی مرتکب فرموں کے خلاف ضبطی اور دستبرداری کا حکم صادر کیا
بھارت کے مسابقتی کمیشن  نے 29 اکتوبر 2021 کو اُن 6 فرموں کے خلاف حتمی حکم نامہ صادر کیا ، جو مسابقتی قانون 2002 کی دفعہ 3  جسے دفعہ 3   کے ساتھ پڑھا جائے ، کے التزامات کی خلاف ورزی کی مرتکب پائی گئی ہیں ،جوکہ مسابقت - مخالف معاہدوں کو ممنوع قراردیتی ہیں۔
سی سی آئی نے پایا کہ یہ فرمیں فوڈ کارپوریشن آف انڈیا کو لو ڈینسیٹی پالی ایتھی لین کورس  کی سپلائی کرنے میں اجارہ داری کی مرتکب ہیں۔ ان فرموں نے یہ کام براہ راست یا بالواسطہ قیمتوں کے تعین ، ٹینڈروں کی تفویض ، بولی کے وقت لگائی گئی قیمتوں کے بارے میں باہمی تال میل اور بولی کے عمل میں ساز باز کے ذریعہ کیا۔ یہ کارروائی ایف سی آئی کی جانب سے داخل کئے گئے ریفرینس کی بنیاد پر کی گئی ۔
اس پس منظر میں سی سی آئی نے ان فرموں کے خلاف ضبطی اور دستبرداری کا حکم صادر کیا ہے ، جو ایف سی آئی کے ذریعہ جاری کئے گئے مذکورہ ٹینڈر کے تعلق سے بڈرگنگ اور اجارہ داری کی مرتکب پائی گئی ہیں تاہم سی سی آئی نے ان فرموں پر کوئی مالی جرمانہ لگانے سے اجتناب کیا ہے کیونکہ ان 6فرموں میں سے 4 نے کم جرمانہ لگانے کےلئےدرخواستیں دی تھی اور انہوں نے اپنی حرکت کو تسلیم کیا اور جانچ پڑتا ل کے دوران اپنے طریقہ کار کا اعتراف کیا اور سی سی آئی کے ساتھ مکمل تعاون کیا۔ مزید برآں یہ فرمیں ایم ایس ایم ای سے متعلق تھیں ، جن میں اسٹاف /ٹرن اوور محدود ہوتا ہے اور کووڈ -19 کی وبا کے سبب پیداشدہ موجودہ معاشی صورتحال نے ایم ایس ایم ای کے شعبے پر دباؤ اور منفی اثر ڈالا ہے۔
یہ آرڈر ریفرینس نمبر 7 آف 2018 کے تناظر میں جاری کیا گیاتھا اور حکم نامے کی ایک کاپی سی سی آئی کی ویب سائٹ
www.cci.gov.in پر دستیاب ہے۔
نائب صدر جمہوریہ ہند کا سکریٹریٹ
نائب صدر جمہوریہ ہند نے بھارت کے عوام کو واضح رائے دہندگی کے لئے مبارکباد پیش کی
انتخابی کمیشن کو پُرسکون اور اثرانگیز انتخابی عمل پایہ تکمیل تک پہچانے کیلئے بھی مبارکباد
نئیدہلی۔23؍مئی۔ نائب صدر جمہوریہ ہند جناب ایم وینکیانائیڈو نے بھارت کے عوام کو اتنے واضح انداز میں حق رائے دہندگی کا استعمال کرتے ہوئے اپنے متبادل کا استعمال کرنے کیلئے مبارکباد پیش کی ہے۔ اپنے ایک پیغام میں انہوں نے کہا ہے کہ ہم میں سے ہر کوئی خواہ کسی بھی پارٹی سے بھی اس کا تعلق ہو ، ہماری مالامال جمہوری روایت کی جڑوں کی آبیاری کے لئے کام کرتا رہے گا۔
نائب صدر جمہوریہ ہند کے پیغام کا متن درج ذیل ہے:
’’ میں بھارت کے عوام کو ازحد شفافیت کے ساتھ اتنے واضح انداز میں اپنے حق رائے دہندگی کا استعمال کرنے اور استحکام کیلئے ووٹنگ کرنے کیلئے مبارکباد پیش کرتا ہوں۔ میں انتخابی کمیشن کو بھی پُرسکون اور مؤثر طریقے سے انتخابی عمل کو پایہ تکمیل تک پہنچانے کیلئے مبارکباد پیش کرتا ہوں۔ میں تمام کامیاب ہونے والی پارٹیوں اور امیدواران کو بھی مبارکباد پیش کرتا ہوں جن کے تئیں عوام نے اپنے یقین کامل کا اظہار کیا ہے۔ مجھے توقع ہے کہ ہم میں سے ہر کوئی خواہ اس کا کسی بھی پارٹی سے تعلق ہو، اسے خاطر میں لائے بغیر ہماری مالامال جمہوری روایات کی جڑوں کی آبیاری کرتا رہے گا اور ترقی ، اصلاحات اور ہمارے عوام کی زندگی کے معیار کو بلند کرنے کیلئے مجموعی طور پر اپنی توانائیوں کو بروئے کار لانے پر توجہ مرکوز کرے گا‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2184
(Visitor Counter : 44
قومی مالیاتی رپورٹنگ اتھارٹی
سرمایہ کار اچھی حکمرانی والے کارپوریٹ کو نوازتے ہیں: این ایف آراے چیئرپرسن
’’کارپوریٹ سیکٹر میں مالیاتی رپورٹنگ اور کارپوریٹ گورننس‘‘ کے موضوع پر منعقدہ کانفرنس سے خطاب کرتے ہوئے، این ایف آر اے کے چیئرپرسن ڈاکٹر اجے بھوشن پرساد پانڈےنے آج یہاں کہا کہ اچھی کارپوریٹ حکمرانی، کارپوریٹ سیکٹر کی بنیاد ہے جو مجموعی طور پر ملک کی پائیدار ترقی اور فروغ میں تعاون کرتی ہے۔ انہوں نے مزید کہا کہ سرمایہ کار اچھی حکمرانی والے کارپوریٹس کو نوازتے ہیں۔
ڈاکٹر پانڈے نے گزشتہ چند برسوں کے دوران ہندوستانی پالیسی سازوں کی طرف سے شروع کی گئیں متعدد معرکتہ الآرا اصلاحات کا ذکر کیا، جو کہ کاروباری شعبے اور معاشرے دونوں کی ترقی اور فروغ کے لیے کی گئیں مثلاً ڈیجیٹل اصلاحات جیسے آدھار، یو پی آئی، جی ایس ٹی اور ٹیکس اصلاحات۔ انہوں نے کئی ادارہ جاتی اصلاحات جیسے این ایف آراے ، آئی بی سی، این سی ایل ٹی وغیرہ کا بھی ذکر کیا۔
ڈاکٹر پانڈے نے کہا کہ فائننس کمیونٹی اور ڈائریکٹرز کے لیے وقت کی ضرورت ہے کہ وہ دھوکہ دہی اور داخلی مالیاتی کنٹرول کی ناکامی کو روکنے کے اقدامات جیسے دھوکہ دہی کے رجسٹر کا کیس اسٹڈی تیار کریں۔ شاید داخلی مالیاتی کنٹرول کی بنیادی باتوں کو یاد کرنے کا وقت آگیا ہے کیونکہ تمام کارپوریٹ دھوکہ دہی کے کام جدید ترین منصوبوں کے ذریعے انجام نہیں دیئے جاتے بلکہ فرضی فروخت اور قرضوں اور ایڈوانسز خریداریوں کی زائد رسیدوں کے پرانے طریقوں، متعلقہ پارٹی کے لین دین اور بنیادی اندرونی کنٹرول کی ناکامی کی وجہ سے انجام دیئے جاتے ہیں۔
اعتماد سازی اور متعلقین کی توقعات کو پورا کرنے کے سلسلے میں، ڈاکٹر پانڈے نےجوکھم سے متعلق معاملات اور آڈیٹر کے غور کے لیے زور دینے کے معاملات کی کراؤڈ سورسنگ کا خیال پیش کیا۔ انہوں نے آڈٹ کمیٹی کے ذریعہ آڈٹ دائرہ کار کا فیصلہ کرنے سے پہلے ڈائریکٹرز رسک رپورٹ کی اشاعت کی یو کے برائیڈن رپورٹ کی سفارش پر غور کرنے کی بھی تجویز پیش کی جو اس رسک رپورٹ پر متعلقین کی مادخل کا جائزہ لے سکتی ہے۔
پائیداری کی رپورٹنگ کے معیارات کے بارے میں، انہوں نے کہا کہ آئی ایف آرایس فاؤنڈیشن کے بین الاقوامی پائیداری کے معیارات کے بورڈ کی مطابقت کرنا بہتر ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 13240
(Visitor Counter : 86
نائب صدر جمہوریہ ہند کا سکریٹریٹ
خواتین کو تعلیم دیں ، ان کی زندگیاں تابناک اور بااختیار بنائیں : نائب صدر جمہوریہ ہند
نائب صدر جمہوریہ ہند نے معاشرے میں رجحاناتی تبدیلی متعارف کرانے کے ذریعے صنفی تفریق ختم کرنے کی تلقین کی
تعلیم کو لازمی طور پر مثالی اور ذمہ دار شہری تیار کرنا چاہئے: نائب صدر جمہوریہ ہند
تاریخ اور ثقافت کو نصاب کا ایک حصہ ہونا چاہئے
ملک کے مفاد کو تمام دیگر مفادات پر ترجیح دینا ہی قوم پرستی ہے
کارمل کانونٹ اسکول، نئی دہلی کی طالبات سے گفت وشنید
نئیدہلی۔29؍مئی۔نائب صدر جمہوریہ ہند جناب ایم وینکیانائیڈو نے تعلیم کے ذریعے خواتین کو بااختیار بنانے اور پارلیمنٹ اور ریاستی قانون سازیہ میں ریزرویشن فراہم کرنے جیسے اقدامات کے ذریعے خواتین کو بااختیار بنانے کی تلقین کی ہے۔
صنفی تفریق کی مثالوں پر اپنی تشویش کااظہار کرتے ہوئے جناب نائیڈو نے کہا کہ معاشرے میں رجحاناتی اور عملی تبدیلیاں لاکر اس کی روک تھام کی جانی چاہئے۔
کارمل کانونٹ اسکول واقع چانکیہ پوری کی طالبات سے اپنی رہائش گاہ پر گفت وشنید کرتے ہوئے نائب صدر جمہوریہ ہند نے کہا کہ ایک بچی کو تعلیم یافتہ بنانے کا مطلب پورے کنبے کو تعلیم یافتہ بنانا ہے جبکہ ایک مرد کو تعلیم دینا محض ایک فرد کو تعلیم یافتہ بنانے کے مترادف ہے۔
جناب نائیڈو نے زور دیکر کہا کہ تعلیم نہ صرف روزگار کیلئے ہو بلکہ اسے اختیارکاری اور زندگی کو روشن کرنے کا ذریعہ بھی ہونا چاہئے۔ ’بیٹی پڑھاؤ- بیٹی بچاؤ‘ کا موضوع بچیوں کو بااختیار بنانے کیلئے ہی بنایا گیا ہے۔
جناب نائیڈو نے کہا کہ تعلیم ایسی ہونی چاہئے جو مثالی شہری تیارکرے جو سماجی طور پر باضمیر افراد ہوں جن کا نظریہ قومی ہو۔ نوجوانوں کے لئے لازم ہے کہ وہ بھارت کے ثقافتی ورثے ، روایات ، تاریخ سے واقف ہوں اور انہیں قوم کے اہم شخصیات اور مجاہدین آزادی اور سماجی اصلاحات میں اپنا تعاون دینے والوں کے بارے میں بھی علم ہو۔
نائب صدر جمہوریہ ہند نے کہا کہ بھارت ماتا کی تصویر پر صرف گجرے چڑھا نے کا عمل قوم پرستی نہیں کہا جاسکتا، تمام مفادات پر قومی مفاد کو ترجیح دینا اور دیگر انسانوں کی نگہداشت کرنا ہی قوم پرستی ہے۔
جناب نائیڈو نے عوامی زندگی میں دیانتداری پر زور دیکر کہا کہ عوام کو چار خصوصیات کی بنیاد پر اپنے نمائندگان کا انتخاب کرنا چاہئے اور یہ خصوصیات کیریکٹر یعنی کردار ، کنڈکٹ یعنی برتاؤ، کیپسٹی یعنی صلاحیت اور کیلبر یعنی اوصاف ہونی چاہئیں۔ انہوں نے دیگر چار خواص یعنی کیش مطلب نقد،کاسٹ یعنی ذات، کمیونٹی یعنی برادری اور کرمنلٹی یعنی مجرمانہ طرز عمل کو اہمیت دینے کی کوششوں کے تئیں خبردار کیا۔
نائب صدر جمہوریہ ہند نے کہا کہ بھارتی معیشت اچھی کارکردگی کا مظاہرہ کررہی ہے اور دنیا بھر میں ملک کا احترام اور اعتراف کیا جارہا ہے۔ متعدد غیرملکی کمپنیاں بھارت میں سرمایہ کاری کرنے کے لئے مشتاق ہیں۔
وزیراعظم جناب نریند ر مودی کے ذریعے دیے گئے پیغام ریفارم، پرفارم اور ٹرانسفارم یعنی اصلاح، کارکردگی اور تبدیلی کا حوالہ دیتے ہوئے انہوں نے نوجوان طلباء کو مشورہ دیا کہ وہ ایک نئے بھارت کی تشکیل میں حصہ دار بنیں۔
U-2226
(Visitor Counter : 38
سائنس اور ٹیکنالوجی کی وزارت
ہندوستان اور آسٹریلیا کے درمیان سائنس میں باہمی اشتراک کے لئے کووڈ-19 کے سلسلے میں تحقیقاتی تجاویز طلب کی گئی ہیں
وزیر اعظم جناب نریندر مودی اور آسٹریلیا کے وزیر اعظم اسکاٹ موریسن نے 4 جون 2020 کو بھارت-آسٹریلیا لیڈر ورچول سمٹ کے دوران 2020 میں ایک خصوصی کووڈ-19 اشتراک کا مشترکہ طور پر اعلان کیا ہے۔
اس کے مطابق سائنس وٹکنالوجی کے محکمہ  اور آسٹریلیا کی صنعت ، سائنس اور وسائل کے محکمہ نے آسٹریلیا-انڈیا اسٹریٹجک ریسرچ فنڈ  کے تحت دلچسپی رکھنے والے سائنسدانوں اور محققین سے کووڈ-19 پرمشترکہ تحقیقی پروجیکٹ طلب کئے ہیں۔ اے آئی ایس آر ایف سائنس میں باہمی اشتراک کا ایک پلیٹ فارم ہے، جس کی فنڈنگ بھارت اور آسٹریلیا کی سرکاروں کی طرف سے کی جاتی ہے اور دونوں ہی ملک اس کا مشترکہ طور پر دیکھ ریکھ اور انتظام کرتی ہیں۔
توقع ہے کہ تحقیقاتی تجاویز میں اینٹی وائرل کوٹنگس، دیگر احتیاطی اور تدارکی ٹکنالوجیاں، ڈاٹا ، تجریے، ماڈلنگ، اے آئی اپلیکیشن اور ترجیحی شعبوں کے طور پر اسکریننگ اور تشخیص کے ٹسٹ پر توجہ دی جائے گی۔ پروجیکٹ کی مدت 12 مہینے کے لئے ہوگی، جس میں زیادہ سے زیادہ 6 مہینے کی توسیع کی جائے گی۔
اس غیر معمولی موقع کا مقصد قلیل اشتراکی تحقیقی پروجیکٹوں کے لئے فنڈ فراہم کرنا ہے، جس میں کووڈ-19 جیسی عالمی وبا سے نمٹنے پر ٹھوس نتائج کی نیت سے توجہ دی گئی ہے۔ اس زبردست موقع سے متوقع نتائج کا مقصد آسٹریلیا اور ہندوستان میں سرکردہ تحقیقی اداروں اور صنعتوں کو یکجا کرنا ہے، جو فی الحال کووڈ-19 کے خاتمہ کے لئے ٹیکوں، تھیراپیٹک اور تشخیص جیسے شعبوں میں فی الحال کام کررہے ہیں اور ایک دوسرے کے لئے سود مند نوعیت کے پروجیکٹوں پر بھی سرگرم عمل ہیں، جن کے نتائج سے کووڈ-19 جیسی عالمی وبا سے بین الاقوامی سطح پر نمٹنے میں مدد ملے گی۔
تفصیلاتgov.in پر دستیاب ہیں اور آن لائن ایپلی کیشن  جمع کرنے کی آخری تاریخ 2 جولائی 2020 ہے۔
........................
م ن، ح ا، ع ر
06-06-2020
U-3086
(Visitor Counter : 127
قانون اور انصاف کی وزارت
پریس اعلامیہ
عزت مآب صدرجمہوریہ ہند نے ہندوستان کے آئین کی دفعہ 224کی شق  کے ذریعہ تفویض کردہ اختیارات کا استعمال کرتے ہوئے ، مورخہ 19مئی 2023کو بموجب اس نمبر کے نوٹیفکیشن کے مطابق عدالتی عہدیداران
- جناب راماسامی سکتھی ویل ،  پی- دھنابل  چناسامی کمارپّن اور کنڈاسامی راج سیکھر کو دوسال کے لئے مدراس ہائی کورٹ کے ایڈیشنل ججز صاحبان کی حیثیت سے مقررکیاہے ۔ ان کی تقرری ، ان کے اپنا اپنا عہدہ سنبھالنے کی تاریخ سے عمل میں آئے گی ۔
نوجوانوں کے امور اور کھیل کود کی وزارت
اسپورٹس اتھارٹی آف انڈیا نے کووِڈ کے بڑھتے ہوئے معاملات کا سامنا کرنے کے لیے نئے معیاری طریقہ کار جاری کیے ہیں
اسپورٹس اتھارٹی آف انڈیا نے بیشتر اومیکرون وائرس کی وجہ سے کووڈ کے معاملات میں تیز رفتار اضافے کا سامنا کرنے کے لیے نئے معیاری طریقہ کار  جاری کیے ہیں۔ یہ اقدامات مختلف مہارت کے قومی مراکز  کے ساتھ ساتھ چلائے جانے والے نیشنل کوچنگ کیمپوں میں بھی سختی سے نافذ کئے جائیں گے۔
تربیتی مراکز میں آنے پر، تمام ایتھلیٹس کا لازمی ریپڈ اینٹیجن ٹیسٹ  ہوگا۔ ٹیسٹ کے نیگیٹیو ہونے کی صورت میں انہیں شمولیت کے چھٹے دن تک علیحدہ تربیت حاصل کرنی ہوگی اور کھانا کھانا ہوگا۔ 5ویں دن آر اے ٹی دہرایا جائے گا۔ جن نتیجہ پازیٹیو آئے گا انہیں آر ٹی پی سی آر ٹیسٹ کرنا ہوگا اور علیحدہ رہنا ہوگا، جبکہ ٹیسٹ میں نیگیٹیو پائے جانے والے ایتھلیٹس معمول کی تربیت جاری رکھیں گے۔
تمام کیمپوں میں کووڈ پازیٹو پائے جانے والے یا جن میں کووڈ کی علامات ہوں گی ان ایتھلیٹس کو مناسب طریقے سےعلیحدہ رکھے جانے کی سہولیات مقرر کی گئی ہیں اور ان سہولتوں کو ایک دن میں دو بار سینیٹائز کیا جائے گا۔ وہاں پر ایک مائیکرو بائیو ببل بھی ہوگا، جہاں ایتھلیٹس کو تربیت اور کھانے کے لیے چھوٹے گروپوں میں تقسیم کیا جائے گا۔ ایتھلیٹس سے سختی کے ساتھ کہا گیا ہے کہ وہ دوسرے گروپوں سے رابطہ کرنے سے بچیں ۔
این سی او ای میں 15 دن میں ایک بار ایتھلیٹس، کوچز، معاون اسٹاف اور غیر مقیم اسٹاف کی بے ترتیب جانچ بھی ہوگی۔ اس بات کی بھی سفارش کی گئی ہے کہ ایتھلیٹ صرف ان مقابلوں میں شرکت کریں جن کی متعلقہ نیشنل اسپورٹس فیڈریشنز  اور ایس اے آئی ہیڈکوارٹر کے افسروں کے ذریعہ سفارش کی جائے۔ دعوتی ٹورنامنٹوں اور غیر اولمپک کوالیفائنگ ایونٹس کے لیے سفارشیں این سی او ای کے متعلقہ ریجنل ڈائریکٹر کریں گے۔
یہ بات بھی نوٹ کی جائے کہ متعلقہ ریاستی حکومتوں کے رہنما خطوط ان مخصوص ریاستوں میں ان ایس او پیز کی جگہ لیں گے۔
۔۔۔۔۔۔۔۔۔۔۔
ش ح۔ا گ ۔ن ا۔
U-169
(Visitor Counter : 126
پارلیمانی امور کی وزارت
پارلیمنٹ کا 2018 کا مانسون اجلاس18 جولائی سے شروع ہوگا
نئی دہلی،25 جون 2018؍پارلیمنٹ کا 2018 کا مانسون اجلاس 18 جولائی سے 10 اگست تک چلے گا۔کیمیاوی اشیاء اور کیمیاوی کھادنیز پارلیمانی امو رکے مرکزی وزیر جناب اننت کمار نے آج یہاں یہ اطلاع دی ہے۔وہ پارلیمانی امور کی کابینہ کمیٹی کی میٹنگ کے بعد میڈیا کے افراد سے بات چیت کررہے تھے۔ میٹنگ کی صدارت مرکزی وزیر داخلہ جناب راجناتھ سنگھ نے کی۔
جناب اننت کمار نے بتایا کہ اجلاس کے کام کے 18 دن ہوں گے۔ انہوں نے تمام سیاسی پارٹیوں سے اپیل کی کہ وہ اس اجلاس کو مفید بنانے کے لئے حکومت کے ساتھ تعمیری تعاون کریں۔ قانون سازی کے کام میں ان 6 آرڈینینسوں کو قانونی شکل دینا شمال ہے، جو 2018 کے مانسون اجلاس سے پہلے اور پچھلے اجلاس کے دوران جاری کئے گئے۔
جناب اننت کمار نے بتایا کہ پارلیمنٹ کے دونوں ایوانوں میں غورو خوض اور منظوری کے لئے جو دیگر بل پیش کئے جائیں گے، ان میں آئینی  بل 2017، مسلم خواتین  بل 2017، مخنس افرادبل 2016، نیشنل میڈیکل کمیشن بل 2017، مفت اور لازمی تعلیم کے بچوں کے حقوقبل 2017 شامل ہے۔
جناب اننت کمار نے یہ بھی بتایا کہ راجیہ سبھا کے ڈپٹی چیئر مین کا انتخاب بھی اجلاس کے دوران ہوگا، کیونکہ جناب پی جے کورین کے عہدے کی مدت اس مہینے ختم ہورہی ہے۔
U: 3272
(Visitor Counter : 56
وزیراعظم کا دفتر
وزیراعظم 12 دسمبر کو، فکی  کے 93ویں سالانہ جنرل اجلاس اور سالانہ کنونشن سے خطاب کریں گے
نئی دہلی،10دسمبر 2020/وزیراعظم جناب نریندر مودی 12 دسمبر 2020 کو صبح گیارہ بجے ویڈیو کانفرنسنگ کے ذریعہ فکی  کے 93ویں سالانہ جنرل اجلاس اور سالانہ کنونشن میں افتتاحی خطاب دیں گے۔ وزیراعظم ورچوئل ذریعہ سے فکی سالانہ ایکسپو 2020 کا افتتاح بھی کریں گے۔
فکی کا سالانہ کنونشن ورچوئل طریقے سے 11، 12 اور 14 دسمبر 2020 کو منعقد ہورہا ہے۔ اس سال کے سالانہ کنونشن کا مرکزی موضوع’’حوصلہ افزا ہندستان‘‘ ہے۔ اس پروگرام میں متعدد وزراء ، بیوروکریٹس ، صنعتوں کے کپتان، سفارتکار، بین الاقوامی ماہرین اور دیگر سرکردہ شخصیات کی شرکت ہوگی۔ کنونشن میں مختلف اسٹیک ہولڈرز کو کووڈ کے معیشت پر مرتب ہوئے اثرات ، حکومت کی طرف سے کی جانے والی اصلاحات اور ہندستانی معیشت کے لئے آگے کے راستے پر غور و خوض کے لئے شامل کیا جائے گا۔
فکی کا سالانہ ایکسپو 2020 ، 11 دسمبر 2020 سے شروع ہوگا اور ایک سال کی مدت تک جاری رہے گا۔ ورچوئل ایکسپودنیا بھر کے نمائش کنندگان، اپنی مصنوعات کی نمائش اور اپنے کاروباری امکانات کو بڑھانے کا موقع فراہم کرے گا۔
م ن۔ ش ت۔ج
Uno-7998
(
وزارت ماہی پروری، مویشی پروری و ڈیری
جناب پرشوتم روپالا، آبی جانوروں کی بیماریوں کی نگرانی کے لئے قومی پروگرام  کے تحت آئی سی اے آر- نیشنل بیورو آف فش جینیٹک ریسورسز  کے ذریعے تیار کردہ ‘رپورٹ فش ڈیزیز’ ایپ لانچ کریں گے
کسانوں پر مبنی بیماریوں کی اطلاع دہندگی کے نظام کو مضبوط بنانے اور ملک میں آبی جانوروں کی بیماریوں کی رپورٹنگ کو بہتر بنانے کے مقصد سے، ماہی پروری، مویشی پالن اور ڈیری کے مرکزی وزیر جناب پرشوتم روپالا کل یہاںکرشی بھون میں ڈاکٹر ایل مروگن، وزیر مملکت برائے ماہی پروری، مویشی پالن اور ڈیری کی وزارت اور ڈی اے آر ای، آئی سی اے آر اور این ایس پی اے ڈی ڈی کے سینئر افسران کی موجودگی میں رپورٹ فش ڈیزیز  ایپ کا آغاز کریں گے۔ اس ایپ کو آئی سی اے آر- این بی ایف جی آر نے آبی جانوروں کی بیماریوں کی نگرانی کے قومی پروگرام  کے تحت تیار کیا گیا ہے، جسے پردھان منتری متسی سمپدا یوجنا کے تحت ماہی پروری، مویشی پالن اور ڈیری کی وزارت، حکومت ہند کی طرف سے فنڈ کیا گیا ہے۔
فوائد:
آر ایف ڈی ایپ کاشتکاروں کو ان کے فارموں پر موجود فِش، کیکڑے اور مولسکس میں ہونے والی بیماریوں کے واقعات کی اطلاع فیلڈ لیول کے افسران اور مچھلیوں کی صحت کے ماہرین کے ساتھ فراہم کرنے میں مدد کرے گی۔ اس سے کسانوں کو بیماری کے موثر انتظام کے لیے سائنسی مشورہ حاصل کرنے میں مدد ملے گی۔ بیماریوں کے بارے میں وقتی اور مقامی پیمانے پر ذخیرہ کیا جائے گا اور بیماری کے معاملات کی نقشہ سازی کے لیے استعمال کیا جا سکتا ہے۔
یہ ایپ کسانوں پر مبنی رپورٹنگ کو بہتر بنانے، سائنسی مشورہ حاصل کرنے اور بیماریوں سے ہونے والے نقصانات کو کم کرنے میں کسانوں کی مدد کرے گی، اس طرح کسانوں کی آمدنی میں اضافہ ہوگا۔ نیز، مچھلی کی بیماری کی اطلاع دینے والی ایپ کا مچھلی کی بیماری کے انتظام پر بہت زیادہ اثر پڑے گا، جلد پتہ لگانے، تیز رفتار ردعمل، تعاون، اور علم کے اشتراک کو فروغ دے گا۔ یہ مچھلی کی آبادی، صنعت اور ماحولیاتی نظام پر مچھلی کی بیماریوں کے منفی اثرات کو کم کرکے آبی زراعت کے نظام کی پائیداری اور استحکام میں تعاون کرے گا۔
پس منظر:
آبی زراعت کا شعبہ گزشتہ برسوں میں متاثر کن ترقی کا مشاہدہ کر رہا ہے اور اس وقت اس شعبے سے کل برآمدات کی آمدنی تقریباً 57586.48 کروڑ روپے  ہے۔ تاہم، بیماریاں آبی زراعت کی نشوونما میں سب سے بڑی رکاوٹ ہیں۔ بیماریوں کا جلد پتہ لگانے کے لیے آبی جانوروں کی بیماریوں کی نگرانی ضروری ہے، اس طرح ان کے اثرات کو کم سے کم کیا جا سکتا ہے۔ بیماریوں کے خاتمے اور اس پر قابو پانے کے لیے بیماریوں کا جلد پتہ لگانا ضروری ہے۔ میدانی سطح پر بیماریوں کی اطلاع دہندگی کے طریقہ کار کی عدم دستیابی کی وجہ سے آبی زراعت میں بیماریوں کے بہت سے کیس رپورٹ نہیں ہوتے ہیں۔ لہذا ایک ایسے طریقہ کار کی ضرورت ہے جو کسانوں، فیلڈ لیول کے افسران اور مچھلیوں کی صحت کے ماہرین کو جوڑ سکے۔
شرکاء نیچے دیے گئے لنک کے ذریعے پروگرام میں شامل ہو سکتے ہیں۔
لنک:https://dof-vc.webex.com/dof-vc/j.php?MTID=mc18ca9bbedcc19b4210d410e774ef094
بدھ، 28 جون، 2023، 3:00 پی ایم | دہلی
میٹنگ نمبر: 2552 235 3903
پاس ورڈ: Y4pJ2AmKdG2
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 45
کابینہ
کابینہ نے آبی وسائل کے شعبے میں بھارت اور جاپان کے درمیان تعاون کے مفاہمت نامے پر دستخط کو منظوری دی
نئی دلّی ، 23 مارچ /وزیر اعظم جناب نریندر مودی کی صدارت میں مرکزی کابینہ کو حکومتِ ہند کی جل شکتی کی وزارت کے آبی وسائل ، دریا کی ترقی اور گنگا کے احیاء کے محکمے اور جاپان کے آراضی ، بنیادی ڈھانچے ، ٹرانسپورٹ اور سیاحت کی وزارت کے آبی اور ڈیزازسٹر مینجمنٹ بیورو کے درمیان آبی وسائل کے شعبے میں تعاون کے مفاہمت نامے پر کئے گئے دستخط سے مطلع کیا گیا ۔
فوائد :
تعاون کا یہ مفاہمت نامہ  پانی اور ڈیلٹا مینجمنٹ اور پانی کی ٹیکنا لوجی کے شعبے میں طویل مدتی تعاون کو فروغ دینے کے لئے دستخط کئے گئے ہیں تاکہ دونوں ملکوں کے درمیان معلومات ، اطلاعات ، ٹیکنا لوجی اور سائنسی و دیگر تجربات کے تبادلے اور مشترکہ پروجیکٹوں کے نفاذ میں تعاون کو فروغ دیا جا سکے ۔
یہ ایم او سی پانی کی سکیورٹی ، آبپاشی کی بہتر سہولیات اور آبی وسائل کے فروغ میں پائیداری کے حصول میں مدد کرے گا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2937
(